

**Káva Község Önkormányzata**

2215 Káva, Pilisi utca 1. – Telefon: (29) 432-119 Fax: (29) 432-119

E-mail: [titkarsag@kava.hu](mailto:titkarsag@kava.hu)

Honlap: www.kava.hu

Hivatali kapu: KAVAHIV; KRID azonosító: 242048323

**Pályázati siker a Magyar Falu Program keretében**

Önkormányzatunk sikeres pályázatot nyújtott be a település életét egyik leginkább megkeserítő probléma orvoslására, az Önkormányzati belterületi utak felújítására.

A Magyar Falu Program keretében az Önkormányzat a benyújtott pályázata alapján a 2019. október 25. napján kelt 944/3009/1001/5/2019. iktatószámú döntésnek megfelelően **19 500 505.- Ft**, azaz tizenkilencmillió-ötszázezer-ötszázöt forint vissza nem térítendő támogatásban részesíti.



Az utak fejlesztésére vonatkozó közel 20 millió Ft összegű támogatás segítségével Káva község belterületén a Petőfi Sándor utca és a Rákóczi Ferenc utca szakaszai újulnak meg.

Stabilizált, hatékonyan karbantartható útalapot alakítanak ki a jelenlegi út felújításával, valamint a csapadékvíz-elvezető árok felújításával/megoldásával.

A beruházásnak köszönhetően, több lakos életkörülményeinek és munkába járásának, valamint az utcában lévő vállalkozások gazdasági feltételeinek javulása érhető el.

Káva Község Önkormányzata